**Referat af forældrebestyrelsesmøde i klyngen NB1**

**Mødet blev afholdt i Hønsegården, Fælledvej 8, 2200 N kl. 17.30 – 20.00**

**Valg af ordstyrer og referent**

Ordstyrer: Bjørn

Referent: Mads

**Godkendelse af referat**

Referatet fra sidste møde blev godkendt uden kommentarer.

**Demografi i forhold til institutionspladser på Nørrebro**

Thor Larsen, leder af pladsanvisningen, gennemgik demografi modeller angående behovet for institutionspladser i København generelt og specifikt for Nørrebro. Formålet med gennemgangen var at give input og baggrund for vores aktuelle udfordringer i de institutioner, hvor vi har ’tomme pladser’, og hvordan vi kan håndtere dette. I løbet af gennemgangen spurgte forældrebestyrelsen ind til diverse problematikker. Nedenstående er en gengivelse af inputtet fra Thor Larsen.

På vuggestueområdet har Nørrebro en underkapacitet på ca. 100 pladser. Disse pladser bliver udfyldt af dagplejere mv. 42 % af tilbudte pladser bliver der takket ”nej tak” til. Dette betyder at institutionerne skal være ude i god tid (ca. 4 uger) med at tilbyde pladser for at undgå at have tomme pladser på vuggestueområdet.

På børnehaveområdet har Nørrebro en overkapacitet på børnehave 800-400 pladser. At overkapaciteten varierer over året skyldes at skolerne kun overtager på ét tidspunkt af året, mens børnehaverne bliver fyldt op løbende hen over året, når vuggestuebørn bliver 2 år og 10 måneder. Denne er en generel problematik i hele København. Årsagen til at der er en overkapacitet skyldes, at efter finanskrisen blev mange børnefamilier boende i København og derfor et stort behov for institutionspladser. Nu er børnefamilierne igen begyndt at flytte ud af byen, hvilket betyder at der ikke længere er lige så mange børn, som tidligere.

Pladsprognoser står på ryggen af befolkningsprognoser. Befolkningsprognoserne er som regel rimelig præcise, hvilket gør at pladsprognoserne også er rimelig præcise. Befolkningsprognoserne bliver dog upræcise ved f.eks. finanskrise eller ved politiske forandringer/beslutninger. Prognoserne bliver dog mere og mere upræcise, hvis man zoomer ind på de enkelte klynger eller institutioner. På bydelsniveau er de dog ret præcise.

Det er mulighed for at omlægge børnehavepladser til vuggestuepladser i de enkelte institutioner. Dog bør andelen af vuggestuepladser ikke overstige 40 % af de samlede pladser i den enkelte institution. Dette skyldes at ellers vil der ikke altid være børnehaveplads til vuggestuebørn som flyder 2 år og 10 måneder.

Det er ledelsen og forvaltningen, som beslutter en omlægning. Initiativet kan komme flere steder fra, f.eks. forældrebestyrelsen. Forvaltningen kommer primært på banen, hvis pladsgarantien er truet.

Afskaffelse af tilskud til ”Pasning af eget barn” ordning påvirkede ikke pladsbehovet.

Der er ikke særlig underbelægning på udflytterbørnehaver.

Anvisningen til børnehave går efter alder, mens vuggestue følger anciennitet, hvilket påvirker, hvordan pladser bliver tildelt.

Krydsbelægning er en betegnelse for at børn bor i én bydel, men har institutionsplads i en anden. Generelt er et lille underskud i alle bydele, på nær centrum, som har lille overskud. - Belægningen søger så at sige mod centrum.

Forvaltningen arbejder med et forslag til et nyt anvisningskoncept: Bookning.

Disse input skal vi bruge til at diskutere:

* Betydningen for vores klynge
* Pasningsbehov vs. Dagligdag
* Hvor er der problemer og er det tilfældigt, midlertidigt mv.?
* Hvad er udfordringerne, hvor længe har det stået på, hvordan kan det løses lokalt?

Klyngeleder, Mark, har allerede gang i en dialog med forvaltningen omkring hvad det muliges kunst.

Hovedtrækkene var, at Nørrebro og de omliggende kvarterer ser ind i en befolkningsudviklingen frem mod 2020, hvor der er for lidt kapacitet på vuggestuer og overskudskapacitet på børnehaver.

Indlægget med diskussion tog ca. 1 time. Forældrebestyrelsen besluttede, at punkterne enhedsrunde, fagligt oplæg og evt. udgik pga. tid.

Materiale til næste møde: Samlet overblik over de enkelte institutioners situation i klyngen.

**Præsentation af Hønsegården**

Pædagogisk leder Iben Junker fortalte kort om Hønsegården, som består en vuggestue og to børnehavestuer.

For yderligere information henvises til Hønsegårdens hjemmeside: [http://hoensegaarden.kbhbarn.kk.dk](http://hoensegaarden.kbhbarn.kk.dk/)

**Klyngens økonomi**

Mark gav en status på klyngens økonomi og informerede om muligheder for overførsel af overskud fra 2015/2016.

Regnskabet er ikke endeligt – det er ved at blive afsluttet.

Der er ingen budgetoverførsel fra den gamle klynge til den nye. Refusioner fra 2015 finansierer over/underskud i forbindelse med overgangen til ny klyngestruktur.

Mindre forbrug på 4% fra foregående år kan der rådes over i efterfølgende år. Der er dog en politisk principiel beslutning om denne overførsel i maj måned. Mindre forbrug over 4% går til en fælles København/BUF pulje. Denne kan søges. Dette er et overskud for hele klyngen og ikke som sådan for de enkelte institutioner.

**Budgetprincipper for klyngen**

Budgetprincipperne har været diskuteret i ledergruppen og MED (samarbejdsorgan mellem medarbejdere og ledelse) i flere omgange, senest i MED samme dag som dette møde. Der er et ønske om at budgetprincipperne skal være så transparente som muligt.

Der forelå derfor nyt materiale om budgetprincipperne, som blev omdelt på mødet.

På mødet blev tre forskellige modeller diskuteret. Der blev primært diskuteret, hvordan den fælles klyngeadministration skal finansieres ud fra klyngens samlede økonomi.

Følgende tre modeller blev diskuteret:

1. Procentvis på bevilling – klyngeadministration finansieres ud fra en procentvis andel af enheders samlede bevilling.
2. Procent pr. plads prisen (og ikke andre bevillinger) – klyngeadministration finansieres af en procentvis andel af pladsprisen.
3. ”MED model”. Samme som model 2, men hvor basispladser, som er væsentlig dyrere, undtages.

I det nuværende budget afsat 2,16 mio. kr. for klyngeadministration. Dette består primært af løn til klyngeadministration, en fællessolidaritetsbuffer til uforudsete problemer i institutionerne og pulje til lønforhandlinger.

Der blev ikke vedtaget budgetprincipper for klyngen på mødet. Dette overgår til næste møde.

I forbindelse med diskussionen om budgetprincipperne og afsættelsen af midler til klyngeadministrationen blev det klart, at der er et behov for at diskutere og afklare klyngens rolle set i forhold til de enkelte institutioner. Dette vil blive drøftet ved kommende møder.

Materiale til næste møde: Oversigt over institutionerne i klyngen og disses børnegrupper. Oversigt over institutionernes budget for 2017 og regnskab for 2016.

**Enhedsrunde** – udgik.

**Faglige oplæg/foredrag for forældrene i klyngen** – udgik.

**Eventuelt** - udgik.